**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 491/2017**

**ΑΔΑ**: 7ΔΩΙΩΨΑ-5ΒΧ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 41ο/2017 Της 25Ης  ΣΕΠΤΕΜΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘** **Έγκριση πρακτικού οριστικής κατακύρωσης του έργου: Διαμόρφωση παιδικών χαρών. ’’**

Στην Άρτα, σήμερα, 25-09-2017 και ώρα 13:00 μ.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **36060/21-09-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:

|  |  |
| --- | --- |
| ΠΑΡΟΝΤΕΣ  1.Τσιρογιάννης Χρήστος  (Πρόεδρος)  2. Βλάχος Μιχαήλ  3. Σιαφάκας Χριστόφορος  4. Χαρακλιάς Κων/νος  5. Πανέτας Γεώργιος  6. Ζέρβας Κων/νος  7. Βασιλάκη-Μητρογιώργου  Βικτωρία | ΑΠΟΝΤΕΣ  1. Κοσμάς Ηλίας  2.Παπαϊωάννου Κων/νος |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας, η Ειδική Σύμβουλος του Δημάρχου κ. Σφαλτού Χαρίκλεια και οι υπάλληλοι του Δήμου Κίτσιου Βασιλική, και Παππάς Χρήστος

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή ομόφωνα έκανε δεκτή πρόταση του Προέδρου της να συζητηθούν ( 6 ) έκτακτα θέμα.

Ο κ. Πρόεδρος εισηγούμενος το 3**ο** τακτικόθέμα: **Έγκριση πρακτικού οριστικής κατακύρωσης του έργου: Διαμόρφωση παιδικών χαρών.** έθεσε υπόψη της Επιτροπής το πρακτικό της Επιτροπής διαγωνισμού το οποίο έχει ως εξής: Στην Άρτα και στα Γραφεία της ΔΤΥ, σήμερα την 12η Σεπτεμβρίου 2017, ημέρα Τρίτη και ώρα 10:00 πμ συνήλθε σε συνεδρίαση η Επιτροπή Διαγωνισμού του έργου αποτελούμενη από τους: Ευαγγελία Γκανιάτσα ως Πρόεδρο, Αγορίτσα Κοντοστέργιου και Ευάγγελο Γιαμούρη ως μέλη, όπως συγκροτήθηκε με την αριθ. 390/2016 απόφαση της Οικονομικής Επιτροπής, για να προβεί στον έλεγχο των δικαιολογητικών που υπέβαλλε ο προσωρινός ανάδοχος «ΜΠΟΥΓΑΣ ΔΗΜΗΤΡΙΟΣ» του ανωτέρω έργου.

Η Επιτροπή αφού έλαβε υπ΄ όψη:

1. Την αριθ. 434/2017 Απόφαση της Οικονομικής Επιτροπής για την έγκριση του πρακτικού της δημοπρασίας που διενεργήθηκε στις 1 Αυγούστου 2017.
2. Το αρ. πρωτ. 31786/24-8-2017 έγγραφο του Δήμου Αρταίων προς τον προσωρινό ανάδοχο για προσκόμιση δικαιολογητικών
3. Το αρ. πρωτ. 33710/6-9-2017 έγγραφο του αναδόχου για την υποβολή δικαιολογητικών
4. Την παρ. 6 του άρθρου 103 του Ν.4412/2016

Διενήργησε τον έλεγχο των δικαιολογητικών που υπέβαλλε ο προσωρινός ανάδοχος σύμφωνα με τα οποία αποδεικνύεται η μη συνδρομή των λόγων αποκλεισμού του, οπότε η Επιτροπή γνωμοδοτεί υπέρ της κατακύρωσης της σύμβασης του έργου «Διαμόρφωση παιδικών χαρών» στην εταιρεία «ΜΠΟΥΓΑΣ ΔΗΜΗΤΡΙΟΣ».

Ακολούθησε διαλογική συζήτηση και στη συνέχεια ο κ. πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010 και το από 12-09-2017 πρακτικό της Επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 12-09-2017 πρακτικό της επιτροπής διαγωνισμού για το έργο : **Διαμόρφωση παιδικών χαρών** σύμφωνα με το οποίο οριστικός ανάδοχος του έργου είναι η εταιρεία ΜΠΟΥΓΑΣ ΔΗΜΗΤΡΙΟΣ με μέση έκπτωση 57,52%

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 491 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή*

*Ο Υπάλληλος*

***Γ. Ντεκουμές***