**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 484/2017**

**ΑΔΑ**: 6ΠΘ4ΩΨΑ-3ΕΔ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 41ο/2017 Της 25Ης  ΣΕΠΤΕΜΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘** **Ορισμός Συμβολαιογράφου για υπογραφή σύμβασης χρησιδανείου μεταξύ Δήμο Αρταίων και Ι.Μ. Νικοπόλεως και Πρεβέζης**  **’’**

Στην Άρτα, σήμερα, 25-09-2017 και ώρα 13:00 μ.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **36060/21-09-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:

|  |  |
| --- | --- |
| ΠΑΡΟΝΤΕΣ  1.Τσιρογιάννης Χρήστος  (Πρόεδρος)  2. Βλάχος Μιχαήλ  3. Σιαφάκας Χριστόφορος  4. Χαρακλιάς Κων/νος  5. Πανέτας Γεώργιος  6. Ζέρβας Κων/νος  7. Βασιλάκη-Μητρογιώργου  Βικτωρία | ΑΠΟΝΤΕΣ  1. Κοσμάς Ηλίας  2.Παπαϊωάννου Κων/νος |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας, η Ειδική Σύμβουλος του Δημάρχου κ. Σφαλτού Χαρίκλεια και οι υπάλληλοι του Δήμου Κίτσιου Βασιλική, και Παππάς Χρήστος

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή ομόφωνα έκανε δεκτή πρόταση του Προέδρου της να συζητηθούν ( 6 ) έκτακτα θέμα.

Ο κ. Πρόεδρος εισηγούμενος το 2ο έκτακτο θέμα: **Ορισμός Συμβολαιογράφου για υπογραφή σύμβασης χρησιδανείου μεταξύ Δήμο Αρταίων και Ι.Μ. Νικοπόλεως και Πρεβέζης** είπε: Προκειμένου ο Δήμος μας να κατασκευάσει Παιδική χαρά και χώρο στάθμευσης στην Τ.Κ. Ροδαυγής και πλατεία στην Τ.Κ. Κεραματών θα πρέπει η Οικονομική Επιτροπή με απόφασή της να ορίσει συμβολαιογράφο που θα προβεί σε όλες τις απαραίτητες ενέργειες για την υπογραφή σύμβασης χρησιδανείουμεταξύ του Δήμου Αρταίων και Ι.Μ. Νικοπόλεως και Πρεβέζης .

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 Ν.3852/2010 και την εισήγηση του Προέδρου της.

**ΑΠΟΦΑΣΙΖΕΙ ΟΜΟΦΩΝΑ**

**Α.** Ορίζει συμβολαιογράφο του Δήμου την κ. Τσιώρη Αγγελική , προκειμένου να προβεί στις απαραίτητες ενέργειες για την υπογραφή σύμβασης χρησιδανείου μεταξύ Δήμου Αρταίων και Ι.Μ. Νικοπόλεως και Πρεβέζηςδιάρκειας 25 ετών με σκοπό την παραχώρηση χώρου στην Τ.Κ. Ροδαυγής για δημιουργία παιδικής χαράς και χώρου στάθμευσης και την παραχώρηση χώρου στην Τ.Κ. Κεραματών για την κατασκευή πλατείας.

**Β**. Ο καθορισμός της αμοιβής της συμβολαιογράφου θα γίνει σύμφωνα με τα οριζόμενα από το νόμο.

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 484 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ Κ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*