**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 492/2017**

**ΑΔΑ**: 7Ξ6ΧΩΨΑ-ΙΧ9



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 41ο/2017 Της 25Ης  ΣΕΠΤΕΜΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘** **Έγκριση πρακτικού οριστικής κατακύρωσης της προμήθειας: Προμήθεια Γραφικής Ύλης και λοιπών Υλικών Γραφείου ’’**

Στην Άρτα, σήμερα, 25-09-2017 και ώρα 13:00 μ.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **36060/21-09-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:

|  |  |
| --- | --- |
| ΠΑΡΟΝΤΕΣ  1.Τσιρογιάννης Χρήστος  (Πρόεδρος)  2. Βλάχος Μιχαήλ  3. Σιαφάκας Χριστόφορος  4. Χαρακλιάς Κων/νος  5. Πανέτας Γεώργιος  6. Ζέρβας Κων/νος  7. Βασιλάκη-Μητρογιώργου  Βικτωρία | ΑΠΟΝΤΕΣ  1. Κοσμάς Ηλίας  2.Παπαϊωάννου Κων/νος |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας, η Ειδική Σύμβουλος του Δημάρχου κ. Σφαλτού Χαρίκλεια και οι υπάλληλοι του Δήμου Κίτσιου Βασιλική, και Παππάς Χρήστος

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή ομόφωνα έκανε δεκτή πρόταση του Προέδρου της να συζητηθούν ( 6 ) έκτακτα θέμα.

Ο κ. Πρόεδρος εισηγούμενος το **4ο** τακτικό **Έγκριση πρακτικού οριστικής κατακύρωσης της προμήθειας: Προμήθεια Γραφικής Ύλης και λοιπών Υλικών Γραφείου** έθεσε υπόψη της Επιτροπής το από 15-9-2017 πρακτικό της Επιτροπής διαγωνισμού το οποίο έχει ως εξής: Στην Άρτα και στην αίθουσα συνεδριάσεων του Δημοτικού Συμβουλίου του Δήμου Αρταίων, σήμερα, την **15η Σεπτεμβρίου 2017**, ημέρα **Παρασκευή** και ώρα **14:00**, συνήλθε σε συνεδρίαση η οριζόμενη από την αριθ. 389/2016 Απόφαση της Οικονομικής Επιτροπής του Δήμου Αρταίων (ΑΔΑ:67ΙΤΩΨΑ-ΖΥ6) Επιτροπή Διενέργειας Διαγωνισμού και Αξιολόγησης Αποτελεσμάτων Προμηθειών του Δήμου (πλην Τεχνικής Υπηρεσίας) έτους 2017, αποτελούμενη από τους :

1) Σαπρίκη Ελευθέριο (πρόεδρο)

2) Παλιούρα Ζωή (τακτικό μέλος)

3) Μάκη Βέρα (τακτικό μέλος)

για να προβεί, στη βάση της **27237/13.07.2017** Διακήρυξης του Δήμου Αρταίων για τη διενέργεια συνοπτικού μειοδοτικού νέου διαγωνισμού με σφραγισμένες προσφορές για την **Προμήθεια Γραφικής Ύλης και Λοιπών Υλικών Γραφείων,** με κριτήριο κατακύρωσης την πλέον συμφέρουσα από οικονομική άποψη προσφορά **βάσει τιμής** (χαμηλότερη τιμή), συνολικής προϋπολογισθείσας αξίας 16.000,00€, συμπεριλαμβανομένου ΦΠΑ, **στον έλεγχο των δικαιολογητικών για την οριστική κατακύρωση ή μη του διαγωνισμού** στην προσωρινή ανάδοχο εταιρεία ΟΡ. ΜΗΤΟΣ & ΣΙΑ Ε.Ε. του εν λόγω συνοπτικού μειοδοτικού διαγωνισμού, σύμφωνα με την 464/20107 Απόφαση της Οικονομικής Επιτροπής του Δήμου Αρταίων (ΑΔΑ: 716ΖΩΨΑ-ΓΔΕ).

Με την αρ. πρωτ. 33904/06.09.2017 έγγραφη πρόσκληση της επιτροπής προς την προσωρινή ανάδοχο εταιρεία ΟΡ. ΜΗΤΟΣ & ΣΙΑ Ε.Ε. ζητήθηκαν, εντός αποκλειστικής προθεσμίας δέκα (10) ημερών, όλα τα απαραίτητα δικαιολογητικά κατακύρωσης, σύμφωνα με το άρθρο 103 του ν.4412/2016 και το άρθρο 7 της 27237/13.07.2017 Διακήρυξης, που αποδεικνύουν όσα είχαν ζητηθεί να ισχύουν με την υπεύθυνη δήλωση του άρθρου 6 της αυτής Διακήρυξης (ΤΕΥΔ).

Τα δικαιολογητικά για την οριστική κατακύρωση ή μη του συνοπτικού διαγωνισμού στην προσωρινή ανάδοχο εταιρεία ΟΡ. ΜΗΤΟΣ & ΣΙΑ Ε.Ε. κατατέθηκαν **εμπρόθεσμα** με τον αρ. πρωτ. 34429/11.09.2017 Δήμου Αρταίων σφραγισμένο φάκελο της εταιρείας, ο οποίος παρελήφθη από την επιτροπή, μονογράφηκε, και περιελάμβανε σε αντίγραφα – πρωτότυπα τα κάτωθι δικαιολογητικά:

1. Το 453/21.04.2017 Πιστοποιητικό του Επιμελητηρίου Άρτας, στο οποίο να πιστοποιείται η εγγραφή της εταιρείας ΟΡΕΣΤΗΣ ΜΗΤΟΣ ΚΑΙ ΣΙΑ ΕΕ στο εμπορικό μητρώο και βεβαιώνεται ότι εξασκεί επάγγελμα σχετικό με το αντικείμενο του διαγωνισμού.

2. Α) Το αρ. πρωτ. 63609532/21.07.2017 αποδεικτικό ενημερότητας για χρέη προς το δημόσιο της Ανεξάρτητης Αρχής Δημοσίων Εσόδων, με ισχύ ως τις 21.09.2017 από το οποίο προκύπτει ότι η εταιρεία ΟΡΕΣΤΗΣ ΜΗΤΟΣ ΚΑΙ ΣΙΑ ΕΕ είναι φορολογικά ενήμερη για τα χρέη του στη φορολογική διοίκηση.

Β) Το αρ. πρωτ. 317327/19.07.2017 με ισχύ για έξι (6) μήνες Πιστοποιητικό του ΙΚΑ ότι η εταιρεία ΟΡΕΣΤΗΣ ΜΗΤΟΣ ΚΑΙ ΣΙΑ ΕΕ δεν οφείλει ληξιπρόθεσμες ασφαλιστικές εισφορές για το προσωπικό του και τα αρ. πρωτ. 10442617/24.07.2017 και 1042633/24.07.2017 πιστοποιητικό ΕΦΚΑ ότι ο κ. Ορέστης Μήτος και η κα Ολυμπία Μήτου έχουν υπαχθεί σε ρύθμιση των χρεών τους και εμπίπτουν στην πρόβλεψη της παρ. 2β του άρθρου 73 του ν.4412/2016.

3. Το 16492/25.07.2017 Αντίγραφο Ποινικού Μητρώου από την εισαγγελία πρωτοδικών Ιωαννίνων από το οποίο προκύπτει ότι ο κ. Ορέστης Μήτος του Δημητρίου δεν έχει καταδικαστεί τελεσίδικα για συμμετοχή σε εγκληματική οργάνωση, δωροδοκία, απάτη, τρομοκρατικά εγκλήματα, νομιμοποίηση εσόδων από παράνομες δραστηριότητες, παιδική εργασία.

4. Τα αρ. πρωτ. 2122/2017, 2123/2017 και 2124/2017 πιστοποιητική του Πρωτοδικείου Άρτας, που εκδόθηκαν στις 24 Ιουλίου 2017, από τα οποία προκύπτει ότι ο κ. Ορέστης Μήτος του Δημητρίου δεν έχει κηρυχθεί, ούτε έχει κατατεθεί αίτηση για να κηρυχθεί, ούτε έχει εκδοθεί απόφαση για πτώχευση, συνδιαλλαγή, εξυγίανση, ειδική εκκαθάριση, κοινή εκκαθάριση, αναγκαστική διαχείριση πιστωτών, παύση εργασιών της πτώχευσης, πτωχευτικό συμβιβασμό ή άλλη ανάλογη κατάσταση..

5. Υπεύθυνη Δήλωση του ν.1599/86 με την οποία η εξουσιοδοτημένη κα Βαρβάρα Μήτου δηλώνει ότι :

- τα προσφερόμενα είδη είναι σύμφωνα με τις τεχνικές προδιαγραφές της μελέτης.

- ότι το υλικά που θα παραδώσουνε θα είναι άριστης ποιότητας και ότι, σε περίπτωση που υπάρξει οποιοδήποτε πρόβλημα στη χρησιμοποίησή τους από το Δήμο Αρταίων, υποχρεούνται στην αντικατάστασή τους με άλλο καλύτερης ποιότητας.

Η επιτροπή έλεγξε και μονόγραψε όλα τα ως άνω δικαιολογητικά ανά φύλλο και διαπίστωσε ότι κατατέθηκαν όλα τα απαραίτητα δικαιολογητικά οριστικής κατακύρωσης του εν λόγω διαγωνισμού, σύμφωνα με το άρθρο 103 του ν.4412/2016 και το άρθρο 7 της 27237/13.07.2017 Διακήρυξης.

Η Επιτροπή διενέργειας διαγωνισμού και αξιολόγησης αποτελεσμάτων

προμηθειών του Δήμου (πλην Τεχνικής Υπηρεσίας) έτους 2017

**λαμβάνοντας υπ’ όψη,**

- τις διατάξεις του ν. 4412/2016

- την 27237/13.07.2017 Διακήρυξη του Δήμου Αρταίων

- τα δικαιολογητικά του με αρ. πρωτ. 34429/11.09.2017 σφραγισμένου φακέλου της εταιρείας ΟΡ. ΜΗΤΟΣ & ΣΙΑ Ε.Ε.

**ΓΝΩΜΟΔΟΤΕΙ ΟΜΟΦΩΝΑ**

Υπέρ της **οριστικής κατακύρωσης** του συνοπτικού μειοδοτικού νέου διαγωνισμού με σφραγισμένες προσφορές για την **Προμήθεια Γραφικής Ύλης και Λοιπών Υλικών Γραφείων,** βάσει της 27237/13.07.2017 Διακήρυξης του Δήμου Αρταίων, με κριτήριο κατακύρωσης την πλέον συμφέρουσα από οικονομική άποψη προσφορά **βάσει τιμής** (χαμηλότερη τιμή), συνολικής προϋπολογισθείσας αξίας 16.000,00€, συμπεριλαμβανομένου ΦΠΑ, στην εταιρεία **ΟΡ. ΜΗΤΟΣ & ΣΙΑ Ε.Ε.,** λόγω χαμηλότερης προσφερόμενης τιμής, ήτοι ύψος ποσού **7.771,10 €**, συμπεριλαμβανομένου ΦΠΑ.

Ακολούθησε διαλογική συζήτηση και στη συνέχεια ο κ. πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη το Δ.Κ.Κ.3463/2006, διατάξεις τουΝ.3852/2010 και τα από 15-09-2017 Πρακτικό της δημοπρασίας

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει το από 15-09-2017 πρακτικό της επιτροπής διαγωνισμού και αξιολόγησης αποτελεσμάτων προμηθειών, που αφοράτην **οριστική κατακύρωση** του συνοπτικού μειοδοτικού νέου διαγωνισμού με σφραγισμένες προσφορές για την **Προμήθεια Γραφικής Ύλης και Λοιπών Υλικών Γραφείων,** βάσει της 27237/13.07.2017 Διακήρυξης του Δήμου Αρταίων, με κριτήριο κατακύρωσης την πλέον συμφέρουσα από οικονομική άποψη προσφορά **βάσει τιμής** (χαμηλότερη τιμή), συνολικής προϋπολογισθείσας αξίας 16.000,00€, συμπεριλαμβανομένου ΦΠΑ, στην εταιρεία **ΟΡ. ΜΗΤΟΣ & ΣΙΑ Ε.Ε.,** λόγω χαμηλότερης προσφερόμενης τιμής, ήτοι ύψος ποσού **7.771,10€**, συμπεριλαμβανομένου ΦΠΑ.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 492 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*