**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 490/2017**

**ΑΔΑ**: 7ΝΒΨΩΨΑ-0ΞΑ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 41ο/2017 Της 25Ης  ΣΕΠΤΕΜΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘** **Ορισμός δικηγόρου για γνωμοδότηση σχετικά με αποζημίωση ή μη οχήματος λόγω σύγκρουσης με ανεπιτήρητα Βοοειδή**  **’’**

Στην Άρτα, σήμερα, 25-09-2017 και ώρα 13:00 μ.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **36060/21-09-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:

|  |  |
| --- | --- |
| ΠΑΡΟΝΤΕΣ  1.Τσιρογιάννης Χρήστος  (Πρόεδρος)  2. Βλάχος Μιχαήλ  3. Σιαφάκας Χριστόφορος  4. Χαρακλιάς Κων/νος  5. Πανέτας Γεώργιος  6. Ζέρβας Κων/νος  7. Βασιλάκη-Μητρογιώργου  Βικτωρία | ΑΠΟΝΤΕΣ  1. Κοσμάς Ηλίας  2.Παπαϊωάννου Κων/νος |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας, η Ειδική Σύμβουλος του Δημάρχου κ. Σφαλτού Χαρίκλεια και οι υπάλληλοι του Δήμου Κίτσιου Βασιλική, και Παππάς Χρήστος

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή ομόφωνα έκανε δεκτή πρόταση του Προέδρου της να συζητηθούν ( 6 ) έκτακτα θέμα.

Ο κ. Πρόεδρος εισηγούμενος το 2ο τακτικό Θέμα: **Ορισμός δικηγόρου για γνωμοδότηση σχετικά με αποζημίωση ή μη οχήματος λόγω σύγκρουσης με ανεπιτήρητα Βοοειδή** έθεσε υπόψη της Επιτροπής την εισήγηση της Υπηρεσίας η οποία αναφέρει τα εξής: Έχοντας υπόψη:

1. Τις με αριθμ. πρωτ. 31412/22-8-2017 και 31413/22-8-2017 αιτήσεις των κ.κ. Αθανασίου Αικατερίνης και Αθανασίου Χρήστου, συνιδιοκτητών οχήματος το οποίο συγκρούστηκε στις 18-8-2017 στην περιοχή της Σαλαώρας με ανεπιτήρητα βοοειδή, χωρίς ενώτια.
2. Το με αριθμ. πρωτ. 2514/12/408/18-8-2017 δελτίο συμβάντος Τμήματος Τροχαίας Άρτας.
3. Τις από 22-8-2017 και 11-9-2017 οικονομικές προσφορές του φανοποιείου του κ. Νικόλαου Φλωράκη σχετικά με τις εργασίες και τα ανταλλακτικά που απαιτούνται για την πλήρη επισκευή του οχήματος, σύμφωνα με τις οποίες το συνολικό ύψος του κόστους επισκευής (ανταλλακτικά και εργασίες) ανέρχεται στα 1.946,80€ (με το Φ.Π.Α.).
4. Το με αριθμ. πρωτ. 1019/49/1/496-α/28-8-2017 έγγραφο του Τμήματος Τροχαίας Άρτας σχετικά με την εμφάνιση ανεπιτήρητων βοοειδών χωρίς ενώτια στην περιοχή Σαλαώρας και την πρόκληση τροχαίων ατυχημάτων.
5. Το με αριθμ. πρωτ. 31798/24-8-2017 έγγραφο της υπηρεσίας μας προς τη Δ/νση Τεχνικών Υπηρεσιών του Δήμου Αρταίων.
6. Τα με αριθμ. πρωτ. 34219/7-9-2017 και 35056/14-9-2017 έγγραφα της Δ/νσης Τεχνικών Υπηρεσιών σχετικά με τη συνάφεια της ζημιάς οχήματος και του ύψους αυτής με την αιτία που προκλήθηκε, σύμφωνα με τα οποία, κατόπιν έρευνας αγοράς, το συνολικό ύψος του κόστους επισκευής (ανταλλακτικά και εργασίες) ανέρχεται στα 1.903,96€ (με το Φ.Π.Α.).

**Εισηγούμαστε**

Τον ορισμό δικηγόρου για την παροχή γνωμοδότησης σχετικά με την αποζημίωση ή μη του οχήματος των κ.κ. Αθανασίου Αικατερίνης και Αθανασίου Χρήστου (με αριθμό κυκλοφορίας ΙΝΝ 4765, μάρκας TOYOTA AURIS) λόγω σύγκρουσης με ανεπιτήρητα βοοειδή, χωρίς ενώτια, στην περιοχή της Σαλαώρας.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010 και την εισήγηση της Υπηρεσίας και την πρόταση του Προέδρου της

**ΑΠΟΦΑΣΙΖΕΙ ΟΜΟΦΩΝΑ**

**Α.** Αναθέτει στην Ειδική Σύμβουλο του Δημάρχου κ. Σφαλτού Χαρίκλεια η οποία είναι δικηγόρος και διαθέτει κατάλληλη εξειδίκευση και εμπειρία να γνωμοδοτήσει σχετικά με αποζημίωση του οχήματος, υπ΄αριθμ. ΙΝΝ 4765, μάρκας TOYOTA AURIS φερόμενης ιδιοκτησίας κ.κ. Αθανασίου Αικατερίνης και Αθανασίου Χρήστου, λόγω σύγκρουσης με ανεπιτήρητα Βοοειδή στην Ε. Ο Άρτας-Κορωνησίας ( Περιοχή Σαλαώρας)

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 490 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

*Γεώργιος Κ. Ντεκουμές*