**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 487/2017**

**ΑΔΑ**: 6Φ8ΚΩΨΑ-Ε05



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 41ο/2017 Της 25Ης  ΣΕΠΤΕΜΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘** **Έγκριση πραγματοποίησης δαπάνης για την προμήθεια: Προμήθεια έντυπου υλικού ενημέρωσης και ευαισθητοποίησης των πολιτών**  **’’**

Στην Άρτα, σήμερα, 25-09-2017 και ώρα 13:00 μ.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **36060/21-09-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:

|  |  |
| --- | --- |
| ΠΑΡΟΝΤΕΣ  1.Τσιρογιάννης Χρήστος  (Πρόεδρος)  2. Βλάχος Μιχαήλ  3. Σιαφάκας Χριστόφορος  4. Χαρακλιάς Κων/νος  5. Πανέτας Γεώργιος  6. Ζέρβας Κων/νος  7. Βασιλάκη-Μητρογιώργου  Βικτωρία | ΑΠΟΝΤΕΣ  1. Κοσμάς Ηλίας  2.Παπαϊωάννου Κων/νος |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας, η Ειδική Σύμβουλος του Δημάρχου κ. Σφαλτού Χαρίκλεια και οι υπάλληλοι του Δήμου Κίτσιου Βασιλική, και Παππάς Χρήστος

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή ομόφωνα έκανε δεκτή πρόταση του Προέδρου της να συζητηθούν ( 6 ) έκτακτα θέμα.

Ο Πρόεδρος εισηγούμενος το 5ο έκτακτο θέμα: **Έγκριση πραγματοποίησης δαπάνης για την προμήθεια: Προμήθεια έντυπου υλικού ενημέρωσης και ευαισθητοποίησης των πολιτών** έθεσε υπόψητης Επιτροπής την εισήγηση την εισήγηση του Αντιδημάρχου κ. Χαρακλιά Κων/νου η οποία αναφέρει τα εξής: Είναι γνωστό ότι το επίπεδο μιας κοινωνίας είναι η συνισταμένη του επιπέδου των μελών της, της ενημέρωσης και της συμμετοχής αυτών στα δρώμενα της κοινωνίας. Ο Δήμος Αρταίων, στην προσπάθειά του να ενημερώσει τους δημότες του για τις Δομές και τις Υπηρεσίες του, καθώς και να ευαισθητοποιήσει αυτούς σε θέματα που άπτονται της καθημερινότητάς τους και της αμεσότερης και ενεργότερης συμμετοχής τους στα κοινωνικά δρώμενα, σχεδιάζει να εκτυπώσει υλικό ενημέρωσης σχετικού περιεχομένου, το οποίο θα είναι προσβάσιμο στους πολίτες στις διάφορες εκδηλώσεις που αυτός πραγματοποιεί.

Πρόκειται για φυλλάδια τα οποία θα ενημερώνουν τους πολίτες για τις Δομές που διαθέτει ο Δήμος Αρταίων ώστε να έχουν καλύτερη εικόνα των παρεχόμενων προς αυτούς Υπηρεσιών. Ταυτόχρονα θα τους καλούν να συμμετέχουν πιο ενεργά στα τοπικά δρώμενα, σε μία προσπάθεια να αποτελέσουν την κινητήρια δύναμη για την αλλαγή του τόπου μας προς το καλύτερο. Ανάμεσα σε άλλα, στο εν λόγω υλικό θα γίνεται αναφορά:

* Στην ανάγκη της Ανακύκλωσης
* Της βελτίωσης στο θέμα «Πράσινο – Καθαριότητα»
* Της διαχείρισης υδάτινων πόρων
* Στις υπάρχουσες και μελλοντικές Δομές/Υπηρεσίες του Δήμου (Κέντρο Κοινότητας – Κέντρο Επιχειρηματικότητας – Κ.Ε.Π. Υγείας – Novoville - Κοινωνικό Παντοπωλείο/Ιατρείο/Φαρμακείο – Παροχή συσσιτίου)
* Στην ύπαρξη Μητρώου Εθελοντών με στόχο την ενδυνάμωσή του, κ.α.

Με το παρόν εισηγούμαστε την έγκριση πραγματοποίησης δαπάνης ύψους χιλίων εννιακοσίων πενήντα ευρώ (1.950,00€) σε βάρος του Κ.Α. 70-6615 «Εκτυπώσεις, εκδόσεις, βιβλιοδετήσεις» του προϋπολογισμού έτους 2017, προκειμένου να καλυφθεί η απαιτούμενη δαπάνη, σύμφωνα και με το πρωτογενές αίτημα με αριθμό 17REQ001985810/22-9-2017.

Στον προϋπολογισμό του Δήμου, ο οποίος ψηφίσθηκε με την αριθ. 446/2016 απόφαση του ΔΣ κι εγκρίθηκε με την αριθ. 6436/18-1-2017 απόφαση της Αποκεντρωμένης Διοίκησης Ηπείρου – Δυτικής Μακεδονίας, υπάρχει σχετική πίστωση.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, Ν. 4412/2016 άρθρο 118 την εισήγηση της Υπηρεσίας και γενομένης ψηφοφορίας κατά την οποία η κ. Βασιλάκη ψήφησε Λευκό.

**ΑΠΟΦΑΣΙΖΕΙΚΑΤΑ ΠΛΕΙΟΨΗΦΙΑ**

Α. Εγκρίνει σύμφωνα με το ιστορικό της παρούσης την πραγματοποίηση δαπάνης της προμήθειας **: Προμήθεια έντυπου υλικού ενημέρωσης και ευαισθητοποίησης των πολιτών** Κ.Α. 70-6615. «Εκτυπώσεις, εκδόσεις, βιβλιοδετήσεις» προϋπολογισμού 1.950,00€, συμπεριλαμβανομένου του ΦΠΑ 24%

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 487 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*