**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 485/2017**

**ΑΔΑ**: 6Ε6ΔΩΨΑ-ΟΒΦ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 41ο/2017 Της 25Ης  ΣΕΠΤΕΜΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση πραγματοποίησης δαπάνης για την προμήθεια: Προμήθεια επικοινωνιακού υλικού πληροφόρησης του κοινού για την προβολή του Κέντρου Κοινότητας Δήμου Αρταίων**   **’’**

Στην Άρτα, σήμερα, 25-09-2017 και ώρα 13:00 μ.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **36060/21-09-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:

|  |  |
| --- | --- |
| ΠΑΡΟΝΤΕΣ  1.Τσιρογιάννης Χρήστος  (Πρόεδρος)  2. Βλάχος Μιχαήλ  3. Σιαφάκας Χριστόφορος  4. Χαρακλιάς Κων/νος  5. Πανέτας Γεώργιος  6. Ζέρβας Κων/νος  7. Βασιλάκη-Μητρογιώργου  Βικτωρία | ΑΠΟΝΤΕΣ  1. Κοσμάς Ηλίας  2.Παπαϊωάννου Κων/νος |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας, η Ειδική Σύμβουλος του Δημάρχου κ. Σφαλτού Χαρίκλεια και οι υπάλληλοι του Δήμου Κίτσιου Βασιλική, και Παππάς Χρήστος

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή ομόφωνα έκανε δεκτή πρόταση του Προέδρου της να συζητηθούν ( 6 ) έκτακτα θέμα.

Ο Πρόεδρος εισηγούμενος το 3ο έκτακτο θέμα: **Έγκριση πραγματοποίησης δαπάνης για την προμήθεια: Προμήθεια επικοινωνιακού υλικού πληροφόρησης του κοινού για την προβολή του Κέντρου Κοινότητας Δήμου Αρταίων**  έθεσε υπόψητης Επιτροπής την εισήγηση της Δ/νσης Προγραμματισμού Οργάνωσης και ΤΠΕ η οποία αναφέρει τα εξής:

Το Κέντρο Κοινότητας αποτελεί τον βασικό πυρήνα διευρυμένων υπηρεσιών με εξατομικευμένη ολιστική προσέγγιση, το οποίο,υποστηρίζοντας ή συνεργώντας με τη Δ/νση Κοινωνικών Υπηρεσιών του Δήμου Αρταίων, αποτελούν μια δράση «ομπρέλα» παρέχοντας υπηρεσίες οι οποίες ανταποκρίνονται και θα ενισχύουν τις πολιτικές που ήδη υλοποιούνται ή προγραμματίζονται, όπως η καθολική εφαρμογή του Κοινωνικού Εισοδήματος Αλληλεγγύης, το πρόγραμμα του ΤΕΒΑ, οι ρυθμίσεις του Ν.4320/2015 για την αντιμετώπιση της ανθρωπιστικής κρίσης, η εφαρμογή ενεργητικών πολιτικών απασχόλησης σε συνεργασία με τον ΟΑΕΔ και την ΓΓ Δια Βίου Μάθησης, κλπ.

Η λειτουργία ενός Κέντρου Κοινότητας περιλαμβάνει υποχρεωτικά 3 κεντρικούς άξονες:

Α) Υποδοχή-ενημέρωση-υποστήριξη των πολιτών (Πληροφόρηση για προγράμματα πρόνοιας σε τοπικό, περιφερειακό ή εθνικό επίπεδο όπως το Κοινωνικό Εισόδημα αλληλεγγύης ή το Βοήθεια στο σπίτι)

Β) Συνεργασία με Υπηρεσίες και Δομές (Παραπομπή αιτημάτων σε Κοινωνικά Φροντιστήρια, ΟΑΕΔ. )

Γ) Παροχή υπηρεσιών που αποσκοπούν στη βελτίωση του βιοτικού επιπέδου και διασφαλίζουν την κοινωνική ένταξη των ωφελουμένων. (Συμβουλευτική ψυχοκοινωνική στήριξη σε οικογένειες ή δικτύωση με φορείς της τοπικής κοινωνίας όπως πολιτιστικοί σύλλογοι ή ανάπτυξη δικτύου εθελοντισμού)

Ωφελούμενοι μπορεί να είναι άτομα και οικογένειες που διαβιούν σε συνθήκες φτώχειας και κοινωνικού αποκλεισμού, παιδιά που βιώνουν καταστάσεις αποκλεισμού, οι ωφελούμενοι του προγράμματος «Ελάχιστο Εγγυημένο Εισόδημα» καθώς και μετανάστες, ΑμεΑ, Ρομά και γενικότερα ευπαθείς ομάδες πληθυσμού.

Ανάλογα με τις ιδιαίτερες τοπικές ανάγκες και περιστάσεις, η δράση του Κέντρου Κοινότητας δύναται να εστιάζει περισσότερο σε μία ή περισσότερες ευάλωτες κοινωνικές ομάδες, χωρίς ωστόσο να αποκλείονται οι υπόλοιπες.

Ο Δήμος Αρταίων στην προσπάθειά του να ενημερώσει και να ευαισθητοποιήσει τους Δημότες του, για το Κέντρο Κοινότητας, σχεδιάζει να εκτυπώσει υλικό ενημέρωσης ώστε να γίνουν γνωστές οι παρεχόμενες υπηρεσίες του .

Με το παρόν εισηγούμαστε την έγκριση πραγματοποίησης δαπάνης ύψους χιλίων τετρακοσίων δέκα εννέα ευρώ και οκτώ λεπτών (1419,80 €) σε βάρος του Κ.Α.60-7341.003 «**Προμήθεια επικοινωνιακού υλικού πληροφόρησης του κοινού για την προβολή του Κέντρου Κοινότητας Δήμου Αρταίων**  » του προϋπολογισμού έτους 2017,προκειμένου να καλυφθεί η απαιτούμενη δαπάνη. Έχει προηγηθεί πρωτογενές αίτημα με αριθμό 17REQ001994245/2017-09-25. Στον προϋπολογισμό του Δήμου ,ο οποίος ψηφίσθηκε με την αριθ.446/2016 απόφαση του ΔΣ κι εγκρίθηκε με την αριθ. 6436/18-1-2017 απόφαση της Αποκεντρωμένης Διοίκησης Ηπείρου- Δυτικής Μακεδονίας, υπάρχει σχετική πίστωση.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, Ν. 4412/2016 άρθρο 118 την εισήγηση της Υπηρεσίας και γενομένης ψηφοφορίας κατά την οποία η κ. Βασιλάκη ψήφησε Λευκό.

**ΑΠΟΦΑΣΙΖΕΙΚΑΤΑ ΠΛΕΙΟΨΗΦΙΑ**

**Α.** Εγκρίνει σύμφωνα με το ιστορικό της παρούσης την πραγματοποίηση δαπάνης της προμήθειας: **Προμήθεια επικοινωνιακού υλικού πληροφόρησης του κοινού για την προβολή του Κέντρου Κοινότητας Δήμου Αρταίων**  Κ.Α. 60-7341.003. προϋπολογισμού 1419,80€ με Φ.Π.Α.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 485 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*